
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 784 

9 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση έργου σε έναν (1) Οικονομολόγο και σε έναν 


(1) Φαρμακοποιό στο ΕΚΑΒ. 1 

Καθορισμός ανωτάτου συνολικού ποσού εγγυήσεων 
του Ελληνικού Δημοσίου, που είναι δυνατόν να πα¬ 
ρασχεθούν εντός του οικονομικού έτους 2005. 2 

Καθορισμός αποζημίωσης του Υπηρεσιακού Συμβου¬ 
λίου για θέματα υπηρεσιακής κατάστασης των ια¬ 
τρών Ε.Σ.Υ. 3 


Σύσταση ελεγκτικής ομάδας για τη διενέργεια ελέγ¬ 
χου συστήματος διαχείρισης, στο πλαίσιο πράξης 
του Επιχειρησιακού Προγράμματος Αγροτικής 
Ανάπτυξης -Ανασυγκρότησης της Υπαίθρου 
(ΕΠΑΑ-ΑΥ 2000-2006), η οποία συνγχρηματοδοτεί- 
ται από το Ευρωπαϊκό Γεωργικό Ταμείο Προσανα¬ 
τολισμού και Εγγυήσεων- Τμήμα Προσανατολι¬ 


σμού (ΕΓΤΠΕ-Π). 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Ζαμπούρα Βάϊατου Κωνστα¬ 
ντίνου και της Ευφροσύνης. 5 

Χορήγηση άδειας ασκήσεως επαγγέλματος Κοιν. Λει¬ 
τουργού στην Μποσμπότη Πασχαλιά του Χρήστου. 6 
Συμπλήρωση του εσωτερικού οργανισμού οργάνω¬ 
σης και λειτουργίας της Ν.Α. Τρικάλων (ΦΕΚ 358/ 
τ.Β'/4.5.1995). 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 2315/17.5.2005 
απόφαση του Νομάρχη Αθηνών. 8 


ΑΠΟΦΑΣΕΙ Σ 

Αριθ. ΥΙΟβ/Γ. Π. 25205 Σχ. 25087 

Ανάθεση έργου σε έναν (1) Οικονομολόγο και σε έναν (1) 
Φαρμακοποιό στο ΕΚΑΒ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του ν. 2527/1997. 

2. Τις διατάξεις του άρθρου 22 του ν. 2362/1995 . 


3. Την υπ’ αριθμ. ΔΙΠΠ/ Φ. ΕΓΚΡ.8/25/2333/16.2.2005 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ (ΦΕΚ 252 Α/1998). 

4. Τις διατάξεις του άρθρου 1 παρ. 51 του ν. 2412/1996 
«Μεταφορά αρμοδιοτήτων από το Υπουργικό Συμβούλιο 
σε άλλα Κυβερνητικά Όργανα και άλλες διατάξεις» 
(ΦΕΚ123/Α/17.6.1996) 

5. Την υπ’ αριθμ. 1/14650/Δ10 Ε 85/17.3.2004 (ΦΕΚ 
519/Β' 17.3.2004) απόφαση του Πρωθυπουργού και του 
Υπουργού Οικονομίας και Οικονομικών «Καθορισμός Αρ¬ 
μοδιοτήτων των Υφυπουργών Οικονομίας και Οικονομι¬ 
κών». 

6. Το υπ’ αριθμ. 5684/4.3.2005 έγγραφο του ΕΚΑΒ. 

7. Το γεγονός ότι από την απόφαση αυτή προκαλείται 
δαπάνη ύψους είκοσι τεσσάρων χιλιάδων ευρώ (24.000) 
6 για τον Φαρμακοποιό και είκοσι τεσσάρων χιλιάδων ευ¬ 
ρώ (24. 000) 6 για τον Οικονομολόγο και θα καλυφθούν 
από τις πιστώσεις του προϋπολογισμού του ΕΚΑΒ 

8. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 
527/Β/24.3.2004) κοινή απόφαση του Πρωθυπουργού και 
του Υπουργού ΕΣ. Δ. Δ. Α. «Ανάθεση αρμοδιοτήτων στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης». 

9. Την γνωμοδότηση του Νομικού Συμβούλου του 
ΕΚΑΒ, αποφασίζουμε: 

Εγκρίνουμε την ανάθεση έργου σε ένα (1) άτομο κατη¬ 
γορίας ΠΕ ειδικότητας Φαρμακοποιών και σε ένα (1) άτο¬ 
μο κατηγορίας ΠΕ ειδικότητας Οικονομολόγων για χρονι¬ 
κό διάστημα ενός (1) έτους στο ΕΚΑΒ. 

Η ανάθεση του έργου στο αναφερόμενο προσωπικό θε¬ 
ωρείται αναγκαία και απαραίτητη για του εξής λόγους : 

Στον Φαρμακοποιό θα ανατεθεί το έργο της καταγρα¬ 
φής όλου του ιατροφαρμακευτικού υλικού που χρησιμο¬ 
ποιείτο ΕΚΑΒ καθώς και την οργάνωση συστήματος δια¬ 
χείρισης της αποθήκης φαρμακείου ώστε να καθίσταται 
δυνατός ο έλεγχος διακίνησης και ανάλωσης των φαρμά¬ 
κων κατά την διακίνηση των ασθενών. 

Θα έχει την μέριμνα για την προμήθεια και διακίνηση 
όλου του ιατροφαρμακευτικού και Υγειονομικού υλικού 
καθώς και του ιματισμού που αφορά τον εξοπλισμό των 
ασθενοφόρων και των κάθε είδους μέσων μεταφοράς . 

Τα προσόντα που απαιτούνται για τον Φαρμακοποιό 
είναι πτυχίο Φαρμακευτικής Σχολής, γνώση Η/Υ, άρι- 
στη γνώση μίας τουλάχιστον ξένης γλώσσας, 4ετή 
εμπειρία εκ των οποίων τα δύο έτη σε θέση υπεύθυνου 
φαρμακείου. 

Στον Οικονομολόγο θα ανατεθεί το έργο εκπόνησης οι¬ 
κονομοτεχνικής πρότασης προς την Διοίκηση για την ορ- 

θότερη, αποτελεσματικότερη και επωφελέστερη αντιμε¬ 
τώπιση των αναγκών που προκύπτουν από την αυξανόμε¬ 
νη επέκταση των δραστηριοτήτων του ΕΚΑΒ πανελλαδι¬ 
κά με την δημιουργία νέων Τομέων, την αύξηση του προ¬ 
σωπικού και την ανανέωση του στόλου των οχημάτων. 

Τα προσόντα για την πρόσληψη του Οικονομολόγου εί¬ 
ναι πτυχίο Οικονομικής σχολής, γνώση Η/Υ, άριστη γνώ¬ 
ση μίας ξένης γλώσσας τουλάχιστον. 

Η διάρκεια της σύμβασης έργου είναι για ένα (1) χρόνο 
με συνολική δαπάνη σαράντα οκτώ χιλιάδων ευρώ 
(48.000 6 ), και θα βαρύνουν τις πιστώσεις του προϋπο¬ 
λογισμού του ΕΚΑΒ. 

Το έργο δεν μπορεί να εκτελεστεί από υπαλλήλους αντί¬ 
στοιχων ειδικοτήτων του ΕΚΑΒ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΑΣ 

Α. ΑΝΔΡΕΟΥΛΑΚΟΣ Π.ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. οικ.2/29366/0025 (2) 

Καθορισμός ανωτάτου συνολικού ποσού εγγυήσεων του 
Ελληνικού Δημοσίου, που είναι δυνατόν να παρασχε¬ 
θούν εντός του οικονομικού έτους 2005. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 1 του ν. 2322/1995 
«Παροχή της εγγύησης του Ελληνικού Δημοσίου για τη 
χορήγηση δανείων και πιστώσεων και άλλες διατάξεις». 
(ΦΕΚ143/Α/12.7.1995). 

2. Τις διατάξεις του άρθρου 1 παρ. 36 του ν. 3065/2002 
«Μεταφορά αρμοδιοτήτων του Υπουργικού Συμβουλίου 
σε άλλα κυβερνητικά όργανα». (ΦΕΚ 251 /Α/18.10.2002). 

3. Τις δαπάνες που αναγράφονται στον Τακτικό Προϋ¬ 
πολογισμό οικονομικού έτους 2005, οι οποίες ανέρχονται 
στο συνολικό ποσό των 73.560.560.000,00 ευρώ. 

4. Την εισήγηση της Υποεπιτροπής του άρθρου 6 του 
ν. 2322/1995. 

5. Το Πρακτικό της υπ’ αριθμ. 20/16.5.2005 Συνεδρία¬ 
σης της Υποεπιτροπής του άρθρου 6 του ν. 2322/1995. 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, το ύψος της οποίας δεν μπορεί να προσδιο- 
ρισθεί. 

7. Το προεδρικό διάταγμα 81/21.3.2002 (ΦΕΚ 57/Α) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών», αποφασίζουμε: 

Ορίζουμε το ύψος των εγγυήσεων, που είναι δυνατόν να 
παρασχεθούν από το Ελληνικό Δημόσιο υπέρ ημεδαπών 
ή αλλοδαπών Τραπεζών, ημεδαπών ή αλλοδαπών Χρημα¬ 
τοπιστωτικών Οργανισμών ή Οίκων, ημεδαπών ή αλλοδα¬ 
πών Τεχνικών Οίκων, ημεδαπών ή αλλοδαπών Εταιρειών 
Χρηματοδοτικής μίσθωσης και εταιρειών γενικά, Ταμείου 
Παρακαταθηκών και Δανείων, Ταχυδρομικού Ταμιευτηρίου 
και Οργανισμών Δημοσίου Δικαίου, καθώς και ξένων Κυ¬ 
βερνήσεων, για την κάλυψη δανείων, εγγυητικών επιστο¬ 
λών καιπιστώσεων, που χορηγούν στους φορείς που ανα- 
φέρονται στο άρθρο 1 του ν. 2322/1995, εντός του οικο¬ 


νομικού έτους 2005, στο ποσό των δύο δισεκατομμυρίων 
διακοσίων έξι εκατομμυρίων οκτακόσιων δεκαέξι χιλιά¬ 
δων οκτακόσιων ευρώ (2.206.816.800 6 ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 2/14039/0022 (3) 

Καθορισμός αποζημίωσης του Υπηρεσιακού Συμβουλίου 
για θέματα υπηρεσιακής κατάστασης των ιατρών Ε.Σ.Υ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Α. Τις διατάξεις: 

1. Των άρθρων 29 του ν. 2072/1992 (ΦΕΚ 125 Α/1992) 
και 8 του ν. 3204/2003 (ΦΕΚ 296 Α/23.12.2003) «Τροπο¬ 
ποίηση και συμπλήρωση της νομοθεσίας για το Εθνικό 
Σύστημα Υγείας και ρυθμίσεις θεμάτων αρμοδιότητας 
του Υπουργείου Υγείας και Πρόνοιας». 

2. Του άρθρου 17 του ν. 3205/2003 (ΦΕΚ 297/τ.Α'/ 
23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

3. Του άρθρου 40 του ν. 849/1978 (ΦΕΚ 232/τ.Α'/1978) 
«περί παροχής κινήτρων δια την ενίσχυση της Περιφερει¬ 
ακής και Οικονομικής ανάπτυξης της χώρας» όπως συ¬ 
μπληρώθηκε με το άρθρο 8 του ν. 2129/1993 (ΦΕΚ59Α). 

4. Του άρθρου 22 παρ. 3του ν. 2362/1995 (ΦΕΚ 247/τ.Α'/ 
27.11.1995) «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

5. Του άρθρου 27 του ν. 2081/1992 (ΦΕΚ 154/1992 τ.Α) 
με το οποίο προστέθηκε άρθρο 29Α στο ν. 1558/1985 
(ΦΕΚ 137/τ.Α'/1985) όπως τελικά αντικαταστάθηκε με το 
άρθρο 1 του ν. 2469/1997 (ΦΕΚ 38/1997 τ.Α) «Περιορι¬ 
σμός και βελτίωση της αποτελεσματικότητος των κρατι¬ 
κών δαπανών και άλλες διατάξεις». 

6. Την υπ’ αριθμ. 14650/ΔΙΟΕ 85 (ΦΕΚ 519/τ.Β'/ 
17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρμο¬ 
διοτήτων των Υφυπουργών Οικονομίας και Οικονομικών». 

7. Της υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

8. Την υπ’ αριθμ. ΔΥ1 δ/111735/03/13.1.2004 απόφαση 
του Υπουργού Υγείας και Πρόνοιας, περί Συγκρότησης 
Υπηρεσιακού Συμβουλίου για θέματα υπηρεσιακής κατά¬ 
στασης ιατρών του κλάδου Ε.Σ.Υ. 

Β. Το γεγονός ότι το εν λόγω Υπηρεσιακό Συμβούλιο εί¬ 
ναι αρμόδιο για τα θέματα υπηρεσιακής κατάστασης ια¬ 
τρών του κλάδου Ε.Σ.Υ. 

Γ. Το γεγονός ότι από τις διατάξεις της απόφασης αυ¬ 
τής προκαλείται: 

α) για το τρέχον οικονομικό έτος 2005 δαπάνη ύψους 
18.350 ευρώ, 

β) 11.000 ευρώ για το οικ. έτος 2006 και 

γ) 3.700 ευρώ για το οικ.έτος 2007, η οποία για το οικ. 
έτος 2005 θα αντιμετωπιστεί από πιστώσεις που έχουν εγ¬ 
γράφει στον Προϋπολογισμό του Υπουργείου Υγείας και 
Κοιν. Αλληλεγγύης και συγκεκριμένα Ειδικός Φορέας 

Προϋπολογισμού Φ. 15 -210 Κωδικός Αριθμός Εξόδων 
ΚΑΕ 0515 και γιατα επόμενα οικ. έτη 2006 και 2007 θα αντι- 
μετωπισθεί από τις σχετικές πιστώσεις που θα προβλε- 
φθούν κατά την κατάρτιση των προϋπολογισμών οικ. ετών 
2006 και 2007 του πιο πάνω Υπουργείου, αποφασίζουμε: 

1. Ο Πρόεδρος, τα Μέλη, ο Εισηγητής και ο Γραμματέ- 
ας του Υπηρεσιακού Συμβουλίου, αρμοδίου για θέμα 
υπηρεσιακής κατάστασης των ιατρών Ε.Σ.Υ., που συ¬ 
γκροτήθηκε με την υπ’ αριθμ. ΔΥ1 δ/111735/03/13.1.04 
απόφαση του Υπουργού Υγείας και Πρόνοιας αμείβονται, 
κατά συνεδρίαση, μετά κάτωθι αναφερόμενα ποσά : 

Πρόεδρος: 40 6 / συνεδρίαση 

Μέλη: 30 6 / συνεδρίαση 

Γραμματέας: 30 6 / συνεδρίαση 

Η ανωτέρω αποζημίωση καταβάλλεται με την προϋπό¬ 
θεση ότι οι ώρες συνεδριάσεων έλαβαν χώρα εκτός κα¬ 
νονικού ωραρίου εργασίας και εκτός υπερωριακής απα¬ 
σχόλησης. Επίσης, η καταβαλλόμενη στις περιπτώσεις 
αυτές αμοιβή σε καμιά περίπτωση δεν μπορεί να υπερ¬ 
βαίνει τις πενήντα (50) συνεδριάσεις ετησίως. 

2. Η παραπάνω δαπάνη βαρύνει τον προϋπολογισμό 
του Υπουργείου Υγείας και Κοινωνικής Αλληλεγγύης και 
συγκεκριμένα (Ειδικός Φορέας Προϋπολογισμού Φ210 
Κωδικός Αριθμός Εξόδων ΚΑΕ 0515). 

Η απόφαση αυτή έχει αναδρομική έναρξη ισχύος ένα 
έτος πριν από την δημοσίευση της παρούσας απόφασης 
και για τρία έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2005 

Με εντολή Υπουργού 

Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Υγείας 

Οικονομίας και Οικονομικών και Κοινωνικής Αλληλεγγύης 
ΓΕΩΡΓΙΟΣ ΚΟΥΡΗΣ ΠΑΣΧΑΛΗΣ ΜΠΟΥΧΩΡΗΣ 

-♦- 

Αριθ. 1319/0051 (4) 

Σύσταση ελεγκτικής ομάδας για τη διενέργεια ελέγχου 
συστήματος διαχείρισης, στο πλαίσιο πράξης του Επι¬ 
χειρησιακού Προγράμματος Αγροτικής Ανάπτυξης - 
Ανασυγκρότησης της Υπαίθρου (ΕΠΑΑ-ΑΥ 2000-2006), 
η οποία συνγχρηματοδοτείται από το Ευρωπαϊκό Γε¬ 
ωργικό Ταμείο Προσανατολισμού και Εγγυήσεων-Τμή¬ 
μα Προσανατολισμού (ΕΓΤΠΕ-Π). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Καν. (ΕΕ) 1260/1999, 1257/1999, 1750/1999, 
438/2001 και 448/2001 σχετικά με τα Διαρθρωτικά Τα¬ 
μεία, στο Γ ΚΠΣ. 

2. Τις διατάξεις του αρθρ. 17 του ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ Α' 251), όπως 
τροποποιήθηκε με το άρθρο 23 του ν. 3148/2003 (ΦΕΚΑ' 
136) και ισχύει. 

3. Την υπ’ αριθμ. 14650/ΔΙΟΕ 85/0006Α/17.3.2004 από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 519). 

4. Την υπ’ αριθμ. 2/40508/0004/23.7.2004 (ΦΕΚ 1185 Β') 
απόφαση του Υφυπουργού Οικονομίας και Οικονομικών 
«Μεταβίβαση αρμοδιοτήτων και της εξουσίας να υπογρά¬ 
φουν «με εντολή Υφυπουργού» στο Γ.Γ. Δημοσιονομικής 


Πολιτικής, στους Γενικούς Διευθυντές και στους Προϊστα¬ 
μένους Διευθύνσεων και Τμημάτων του Γενικού Λογιστη¬ 
ρίου του Κράτους, όπως τροποποιήθηκε με την υπ’ αριθμ. 
2/20554/0004/19.4.2005 όμοιά της (ΦΕΚ Β'556) και ισχύει. 

5. Τις υπ’ αριθμ. 2/4245/0004/24.01.2001 (ΦΕΚ Β' 97) και 
2/5709/0004/30.1.2004 (ΦΕΚ Β' 207) αποφάσεις του 
Υπουργού Οικονομίας και Οικονομικών «περί κατανομής 
αρμοδιοτήτων των Διευθύνσεων: α) Προγραμματισμού 
και Ελέγχων και β) Μελετών και Αξιολόγησης, του Υπουρ¬ 
γείου Οικονομίας και Οικονομικών (ΓΛΚ)». 

6. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 1170). 

7. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του ν. 2860/2000 (ΦΕΚ Β'310). 

8. Το πρόγραμμα ελέγχων της Επιτροπής Δημοσιονομι¬ 
κού Ελέγχου (ΕΔΕΑ), για το έτος 2005. 

9. Την ανάγκη διενέργειας ουσιαστικού ελέγχου στο Επι¬ 
χειρησιακό Πρόγραμμα Αγροτικής Ανάπτυξης - Ανασυ¬ 
γκρότησης της Υπαίθρου (ΕΠΑΑ-ΑΥ), σε δράσεις ΕΓΤΠΕ- 
Π, στο πλαίσιο ελέγχου των προγραμμάτων του Γ ΚΠΣ. 

10. Το γεγονός ότι από τις διατάξεις αυτής της απόφα¬ 
σης προκαλείται δαπάνη 900 6 , για την αμοιβή των Ελε¬ 
γκτών, πλέον εργοδοτικών εισφορών, η οποία βαρύνει τις 
πιστώσεις του Π/Υ Δημοσίων Επενδύσεων (Πρόγραμμα 
Ενεργειών Τεχνικής Βοήθειας - Υποπρόγραμμα Β'), απο¬ 
φασίσουμε: 

1. Συνιστούμε Ελεγκτική Ομάδα για τη διενέργεια ελέγ¬ 
χου του συστήματος διαχείρισης: 

του Υποέργου 19 «Μετεγκατάσταση-εκσυγχρονισμός 
μονάδας επεξεργασίας και τυποποίησης κρέατος της 
“ΦΑΡΜΑ ΜΗΤΣΟΠΟΥΛΟΣ” Ανώνυμος Κτηνοτροφική Βιο¬ 
μηχανική Εμπορική Εταιρία Κρεάτων», της πράξης: 
«Επενδύσεις για τη βελτίωση των συνθηκών μεταποίησης 
και εμπορίας των γεωργικών προϊόντων φυτικής και ζωι¬ 
κής προέλευσης» (κωδ. ΟΠΣ 70304), 

του Μέτρου 1 «Επενδύσεις στη μεταποίηση και εμπορία 
γεωργικών προϊόντων», 

του Άξονα Προτεραιότητας 2 «Παρεμβάσεις στο επίπε¬ 
δο μεταποίησης και εμπορίας του πρωτογενούς γεωργι¬ 
κού και δασικού προϊόντος», 

του Επιχειρησιακού Προγράμματος Αγροτικής Ανάπτυ¬ 
ξης-Ανασυγκρότησης της Υπαίθρου (ΕΠΑΑ-ΑΥ 2000-2006). 

2. Μέλη της ελεγκτικής ομάδας ορίζονται οι εξής: 

• Δαφνιά Γεωργία, υπάλληλος της 51ης Δ/νσης Προ¬ 
γραμματισμού & Ελέγχων, ως συντονίστρια. 

• Θωμαδάκης Δημήτριος, υπάλληλος της 51ης Δ/νσης 
Προγραμματισμού & Ελέγχων. 

• Πασπάλας Γεώργιος, προϊστάμενος της ΥΔΕ Νομού 
Αρκαδίας. 

3. Ο έλεγχος θα διενεργηθεί: 

α) κατά το χρονικό διάστημα από 16 έως 17 Ιουνίου 2005 
στον Τελικό Δικαιούχο του ανωτέρω υποέργου (Διεύθυν¬ 
ση Προγραμματισμού και ΓΔ, του Υπουργείου Αγροτικής 
Ανάπτυξης και Τροφίμων), στην Αθήνα και 

β) κατάτοχρονικόδιάστημααπό21 έως 24 Ιουνίου 2005 
στο φορέα παρακολούθησης του υποέργου, στον τελικό 
αποδέκτη καθώς και στον τόπο υλοποίησης του υποέρ- 
γου στο Νομό Κορινθίας. 

4. Έργο της Ελεγκτικής Ομάδας είναι να διαπιστωθεί: 

• Η ορθή διαχείριση της πράξης απότονΤελικό Δικαιούχο. 

• Η πορεία υλοποίησης της πράξης, σύμφωνα με τις 
εθνικές και κοινοτικές διατάξεις. 

• Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών. 

• Η υλοποίηση του φυσικού αντικειμένου του υποέρ- 
γου της εν λόγω πράξης. 

5. Μετά το πέρας του ελέγχου θα συνταχθεί έκθεση που 
θα παραδοθεί στη Διεύθυνση Προγραμματισμού και 
Ελέγχων το αργότερο εντός τριών μηνών από την περαί- 
ωση του ελέγχου, για εισήγηση στην Επιτροπή Δημοσιο¬ 
νομικού Ελέγχου και έγκριση. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 6 
του προοιμίου απόφαση. 

Η παρούσα αποτελεί και έγκριση μετακίνησης της ελε¬ 
γκτικής ομάδας με οποιοδήποτε μεταφορικό μέσο. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 7 του προοι¬ 
μίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2005 

Με εντολή Υφυπουργού 
Η Γενική Διευθύντρια 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

- ♦ - 

(5) 

Χορήγηση άδειας ασκήσεως επαγγέλματος Κοινωνικού 
Λειτουργού στην Ζαμπούρα Βάϊα του Κωνσταντίνου 
και της Ευφροσύνης. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Μετηνυπ’αριθμ. 1596/27.5.2005 απόφαση του Νομάρ¬ 
χη Ανατ. Αττικής χορηγείται στην Ζαμπούρα Βάϊα άδεια 
ασκήσεως επαγγέλματος Κοινωνικού Λειτουργού. 

Ο Νομάρχης 
ΛΕΩΝΙΔΑΣ ΚΟΥΡΗΣ 

- ♦ - 

( 6 ) 

Χορήγηση άδειας ασκήσεως επαγγέλματος Κοιν. Λει¬ 
τουργού στην Μποσμπότη Πασχαλιά του Χρήστου. 

Ο ΝΟΜΑΡΧΗΣ ΚΑΒΑΛΑΣ 

Με την υπ’ αριθμ. 14/2486/22.5.2005 απόφαση του Νο¬ 
μάρχη Καβάλας χορηγείται στην Μποσμπότη Πασχαλιά 
του Χρήστου κατοίκου Δήμου Καβάλας άδεια ασκήσεως 
επαγγέλματος ΚΟΙΝΩΝΙΚΟΥ ΛΕΙΤΟΥΡΓΟΥ με αριθμό μη¬ 
τρώου 34/2005. 

Με εντολή Νομάρχη 
Ο Διευθυντής κ.α.α. 

ΜΑΡΚΟΣ ΡΙΖΟΣ 

- ♦ - 

Αριθ. 44 (7) 

Συμπλήρωση του εσωτερικού οργανισμού οργάνωσης 
και λειτουργίας της Ν.Α. Τρικάλων (ΦΕΚ358/τ.Β'/ 
4.5.1995). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΤΡΙΚΑΛΩΝ 

Έχοντας υπόψη: 

1. Την υπ’ αριθμ. 10063/25.11.2004 γραπτή εισήγηση 
της Δ/νσης Διοικητικών Υπηρεσιών. 


2. Την υπ’ αριθμ. 27/31.3.1995 απόφασή του (ΦΕΚ 
358/τ.Β'/4.5.1995) όπως αυτή τροποποιήθηκε και ισχύει 
μέχρι σήμερα με την οποία ψηφίστηκε ο Εσωτερικός Ορ¬ 
γανισμός Οργάνωσης και Λειτουργίας της Νομαρχιακής 
Αυτοδιοίκησης Τρικάλων. 

3. Τις διατάξεις των παρ. 2,3,4,5 του άρθρου 1 του ν. 
3325/2005 (ΦΕΚ 68/11.3.2005). 

4. Τις διατάξεις του άρθρου 104 του π.δ. 30/1996 (ΦΕΚ 
21 Α'), αποφάσισε: 

1. Τη σύσταση Δ/νσης Ανάπτυξης στη Ν.Α. Τρικάλων ως 
εξής: 

Άρθρο 6 παρ. 6 
του Ο.Ε.Υ Δ/νση Ανάπτυξης 

Η Δ/νση Ανάπτυξης της Ν.Α Τρικάλων λειτουργεί ως 
«Υπηρεσία μιας στάσης» ασκεί τις αρμοδιότητες της υφι¬ 
στάμενης υπηρεσίας Βιομηχανίας της Ν.Α. Τρικάλων και 
στελεχώνεται από τους υπαλλήλους της καταργούμενης 
αυτής υπηρεσίας Βιομηχανίας. Στη Δ/νση Ανάπτυξης με¬ 
τακινούνται υπάλληλοι από την Υπηρεσία Πολεοδομίας 
και Προστασίας Περιβάλλοντος της Ν.Α. με σκοπό την 
έγκριση περιβαλλοντικών όρων και την έκδοση οικοδομι¬ 
κών αδειών που αφορούν τις δραστηριότητες, οι οποίες 
διέπονται από τις διατάξεις του ν. 3325/2005. Οι μετακι- 
νήσειςτων υπαλλήλων και τα συναφή θέματα ρυθμίζονται 
από τα αρμόδια όργανα της Νομαρχιακής Αυτοδιοίκησης 
Τρικάλων. Η Δ/νση Ανάπτυξης συνεργάζεται μετο Κέντρο 
Υποδοχής Επενδυτών που λειτουργεί στη Ν.Α. Τρικάλων 
για την αντιμετώπιση των θεμάτων σύστασης και αδειο- 
δότησης των επιχειρήσεων, καθώς και την παροχή πλη¬ 
ροφοριών για τα επενδυτικά προγράμματα και τις δυνα¬ 
τότητες χρηματοδότησης των επιχειρήσεων για επενδύ¬ 
σεις στο δευτερογενή και τριτογενή τομέα. Τα θέματα 
διόρθωσης, στελέχωσης, αρμοδιοτήτων της συνιστώμε- 
νης Διεύθυνσης Ανάπτυξης ρυθμίζονται αναλυτικά από 
σχετικό Προεδρικό Διάταγμα. 

2. Τη συμπλήρωση του άρθρου 32 του Ο.Ε.Υ ως εξής: 
Σύμφωνα με το π.δ. 50/2001, 347/2003, και 44/2005 για 
τον καθορισμό προσόντων διορισμού σε θέσεις του Δη¬ 
μοσίου τομέα στην συνιστώμενη Δ/νση Ανάπτυξης 
προΐστανται υπάλληλοι όλων των κλάδων κατηγορίας ΠΕ 
και στη Δ/νση Μεταφορών και Επικοινωνιών προΐστανται, 
εκτός των άλλων, προβλεπομένων από τον Οργανισμό 
κλάδων και υπάλληλοι του κλάδου ΠΕ Γεωτεχνικών. 

Η απόφαση αυτή δεν επιβαρύνει τον προϋπολογισμό 
της Ν.Α. Τρικάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 4 Μάίου 2005 

Ο Πρόεδρος του Νομαρχιακού Συμβουλίου 
ΝΙΚΟΛΑΟΣ ΣΑΚΚΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην υπ’ αριθμ. 2315/17.5.2005 απόφαση του Νομάρχη 
Αθηνών που δημοσιεύθηκε στο ΦΕΚ 698/τ.Β'/24.5.2005 
διορθώνεται το εσφαλμένο: 

«Σπυρίδη Αντωνία του Μάρκου» 

στο ορθό: 

«Σπυρίδη Αντωνία - Άννα του Μάρκου». 

(Από την Νομαρχία Αθηνών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




